31. ΝΟΜΟΘΕΤ. ΔΙΑΤΑΓΜΑ υπ΄αριθ. 1016 της 14/23 Οκτ. 1971 (ΦΕΚ Α΄ 211) Περί αναδιοργανώσεως των Υπηρεσιών ΄Αρθρ.1.-Μέχρι της, δια Νόμου η δια Β. Δ/τος, κατ’ εξουσιοδότησιν Νόμου, οργανώσεως των Κεντρικών και Περιφερειακών Υπηρεσιών των Υπουργείων , εν πάση δε περιπτώσει ουχί πέραν της 30ης Ιουν. 1973, δύναται, δια κοινών αποφάσεων του Πρωθυπουργού και του κατά περίπτωσιν Υπουργού, δημοσιευομένων εις την εφημερίδα της Κυβερνήσεως, κατά τροποποίησιν των κειμένων διατάξεων ή κατά παρέκκλισιν απ’ αυτών, άνευ συστάσεως ή βαθμολογικής ανυψώσεως ή καταργήσεως οργανικών θέσεων : Παρετάθη μέχρι 30 Ιουν. 1974 δια του Ν. Δ. 30/1973 (κατωτ. αριθ. 38). α.Να καθορίζεται η οργάνωσις των Υπηρεσιών του Υπουργείου εν γένει ή τινών εξ αυτών, η διάρθρωσις αυτών εις οργανικάς  ομάδας ( Γενικάς Διευθύνσεις, Υπηρεσίας, Διευθύνσεις, Τμήματα, Γραφεία), ως και ο τίτλος και η αρμοδιότης αυτών, ευρυνομένη, περιοριζομένη ή μεταβιβαζομένη εις ετέρας του αυτού Υπουργείου.  β.Να καταργούνται, ενοποιούνται, συμπτύσσωνται και διαχωρίζονται Υπηρεσίαι του Υπουργείου ή να συγχωνεύωνται ομοειδείς τοιαύται.  γ.Να διαρθρούνται εν γένει αι Υπηρεσίαι αύται χάριν ορθολογικωτέρας και αποδοτικωτέρας οργανώσεως αυτών και αποτελεσματικωτέρας αντιμετωπίσεως τρεχουσών ή παγίων υπηρεσιακών αναγκών. ΄Αρθρ.2.-Η ισχύς του παρόντος, άρχεται από της δημοσιεύσεως αυτού δια της Εφημερίδος της Κυβερνήσεως. 